Svarbus teisinis pranešimas

|

52006PC0010

Pasiūlymas Tarybos reglamentas iš dalies keičiantis Reglamentą (EB) Nr. 1212/2005, nustatantį galutinį antidempingo muitą tam tikrų Kinijos Liaudies Respublikos kilmės liejinių importui  /* KOM/2006/0010 galutinis */

	[pic] | EUROPOS BENDRIJŲ KOMISIJA |Briuselis, 19.1.2006KOM(2006) 10 galutinisPasiūlymasTARYBOS REGLAMENTASiš dalies keičiantis Reglamentą (EB) Nr. 1212/2005, nustatantį galutinį antidempingo muitą tam tikrų Kinijos Liaudies Respublikos kilmės liejinių importui(pateikta Komisijos)AIŠKINAMASIS MEMORANDUMAS PASIūLYMO APLINKYBėS |Pasiūlymo pagrindas ir tikslai Šis pasiūlymas yra susijęs su 1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais 2004 m. gruodžio 21 d. Tarybos reglamentu (EB) Nr. 2117/2005 (toliau – pagrindinis reglamentas), taikymu atliekant tyrimą dėl tam tikrų Kinijos Liaudies Respublikos kilmės liejinių importo. |Bendrosios aplinkybės Šis pasiūlymas pateikiamas atsižvelgiant į pagrindinio reglamento įgyvendinimą ir yra parengtas remiantis tyrimu, atliktu pagal pagrindiniame reglamente nustatytus esminius ir procedūrinius reikalavimus. |Pasiūlymo srityje taikomos nuostatos 2005 m. liepos 25 d. Reglamentu (EB) Nr. 1212/2005 Taryba nustatė galutinį antidempingo muitą tam tikrų Kinijos Liaudies Respublikos kilmės liejinių importui. |Derėjimas su kitomis Sąjungos politikos kryptimis ir tikslais Netaikoma. |KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS |Konsultacijos su suinteresuotosiomis šalimis |Su tyrimu susijusios suinteresuotosios šalys turėjo galimybę ginti savo interesus remdamosi pagrindiniame reglamente numatytomis nuostatomis. |Tiriamųjų duomenų rinkimas ir naudojimas |Nepriklausomo tyrimo neprireikė. |Poveikio vertinimas Šis pasiūlymas yra parengtas įgyvendinant pagrindinį reglamentą. Pagrindiniame reglamente nėra numatomas bendras poveikio vertinimas, tačiau jame pateikiamas išsamus būtinų įvertinti sąlygų sąrašas. |TEISINIAI PASIūLYMO ASPEKTAI |Siūlomų veiksmų santrauka 2005 m. liepos 25 d. Tarybos reglamentu (EB) Nr. 1212/2005 nustatytas galutinis antidempingo muitas tam tikrų Kinijos Liaudies Respublikos kilmės liejinių importui. Siūlomo reglamento, iš dalies keičiančio Reglamentą (EB) Nr. 1212/2005, paskirtis yra dvejopa: i) užtikrinti vienodas sąlygas visiems naujiems eksportuojantiems gamintojams ir bendradarbiaujančioms įmonėms, kurios nedalyvavo tyrime, lėmusiame galutinių muitų įvedimą. Šiuo atžvilgiu manoma, kad reikėtų numatyti, kad atitinkami rinkos ekonomikos statusą turinčių įmonių (0 %) arba įmonių, kurioms taikomas individualus režimas (28,6 %), vidutiniai svertiniai muitų dydžiai būtų taikomi visiems naujiems eksportuojantiems gamintojams, galintiems įrodyti, kad jie dirba rinkos ekonomikos sąlygomis arba kad jie atitinka individualaus režimo sąlygas, ir ii) atleisti nuo antidempingo muitų mokėjimo įmones, kurių įsipareigojimai buvo priimti pagal panašų Komisijos sprendimą. Dėl pasiūlymo padaryti dalinius Reglamento (EB) Nr. 1212/2005 pakeitimus buvo konsultuotasi su valstybėmis narėmis. Todėl Tarybai siūloma priimti pridedamą reglamento pasiūlymą. |Teisinis pagrindas 1995 m. gruodžio 22 d. Tarybos reglamentas (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais 2005 m. gruodžio 21 d. Tarybos reglamentu (EB) Nr. 2117/2005. |Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. |Proporcingumo principas Pasiūlymas atitinka proporcingumo principą dėl šių priežasčių: |Veiksmų pobūdis yra aprašomas pirmiau minėtame pagrindiniame reglamente, nesuteikiant galimybės taikyti šalies sprendimą. |Nuoroda apie Bendrijai, šalių vyriausybėms, regionų ir vietos valdžios institucijoms, ekonominės veiklos vykdytojams ir piliečiams tenkančios finansinės bei administracinės naštos mažinimą ir jos proporcingumą pasiūlymo tikslui netaikoma. |Pasirinkta priemonė |Siūloma priemonė: reglamentas. |Kiti būdai būtų netinkami dėl šios priežasties: Kitos priemonės būtų netinkamos, nes pagrindiniame reglamente pasirinkimo galimybės nenumatytos. |POVEIKIS BIUDžETUI |Pasiūlymas nedaro poveikio Bendrijos biudžetui. |1.  PasiūlymasTARYBOS REGLAMENTASiš dalies keičiantis Reglamentą (EB) Nr. 1212/2005, nustatantį galutinį antidempingo muitą tam tikrų Kinijos Liaudies Respublikos kilmės liejinių importuiEUROPOS SĄJUNGOS TARYBA,atsižvelgdama į Europos Bendrijos steigimo sutartį,atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių[1] (toliau – pagrindinis reglamentas), ypač į jo 8 ir 9 straipsnius,atsižvelgdama į Komisijos pasiūlymą, pateiktą pasikonsultavus su Patariamuoju komitetu,kadangi:A. PROCEDŪRA2.  Tarybos reglamentu (EB) Nr. 1212/2005[2] (toliau – galutinis reglamentas) nustatytas galutinis antidempingo muitas tam tikrų Kinijos Liaudies Respublikos kilmės liejinių importui.B. NAUJŲ EKSPORTUOTOJŲ PATIKRINIMAI3.  Pirminės tyrimo atrankos metu buvo atrenkami Kinijos eksportuojantys gamintojai. Neatrinktoms įmonėms, kurioms buvo suteiktas rinkos ekonomikos statusas (toliau – RES), pagal pagrindinio reglamento 2 straipsnio 7 dalies c punkto nuostatas buvo suteiktas 0 % dempingo muitas, nustatytas vienintelei atrinktai įmonei, kuriai buvo suteiktas RES. Neatrinktoms įmonėms, kurioms buvo suteiktas individualus režimas (toliau – IR), pagal pagrindinio reglamento 9 straipsnio 5 dalies nuostatas buvo suteiktas 28,6 % vidutinis svertinis muito dydis, nustatytas atrinktoms įmonėms, kurioms buvo suteiktas IR. Visoje šalyje taikomas 47,8 % muitas buvo nustatytas visoms kitoms įmonėms.4.  Pagal pagrindinio reglamento 11 straipsnio 4 dalį naujų eksportuotojų patikrinimas siekiant nustatyti individualius dempingo skirtumus negali būti pradėtas šia tvarka, jei buvo atliekama atranka pirminio tyrimo metu. Tačiau siekiant užtikrinti vienodas sąlygas visiems naujiems eksportuojantiems gamintojams ir pradinio tyrimo metu neatrinktoms bendradarbiaujančioms įmonėms, manoma, jog reikia numatyti, kad visiems naujiems eksportuojantiems gamintojams, kurie gali įrodyti, kad jie atitinka pagrindinio reglamento 2 straipsnio 7 dalies c punkte nustatytus kriterijus RER gauti arba 9 straipsnio 5 dalies kriterijus IR gauti ir dėl to jiems galėtų būti įtraukti į peržiūrą pagal pagrindinio reglamento 11 straipsnio 4 dalį, atitinkamai būtų nustatytas muito dydis, taikomas RER gavusioms įmonėms (0 %) arba IR gavusių įmonių vidutinis svertinis muito dydis (28,6 %).C. ĮSIPAREIGOJIMAI5.  Paskelbus galutinį reglamentą, Komisija negalės priimti jokių įsipareigojimų. Tyrimo, po kurio buvo nustatytos galutinės priemonės, metu keli eksportuojantys gamintojai išreiškė pageidavimą pasiūlyti įsipareigojimą dėl kainų, bet jiems nepavyko pateikti pakankamai pagrįstus įsipareigojimų pasiūlymus per pagrindinio reglamento 8 straipsnio 2 dalyje nustatytą laikotarpį. Tačiau kaip nurodyta galutinio reglamento 152 konstatuojamojoje dalyje, Taryba, atsižvelgdama į šio klausimo sudėtingumą aptariamiems ekonominių operacijų vykdytojams (daugiausia mažoms ir vidutinėms įmonėms) ir kadangi prieš galutinį išvadų paskelbimą nebuvo laikinojo išvadų paskelbimo, nusprendė, kad jiems išimties tvarka turėtų būti leista papildyti įsipareigojimų pasiūlymus pasibaigus pirmiau minėtam laikotarpiui.6.  Pasibaigus pirmiau minėtam laikotarpiui, Kinijos įrenginių bei elektronikos gaminių importo ir eksporto prekybos rūmai (toliau – CCCME) kartu su dvidešimčia bendradarbiaujančių įmonių ar grupių pateikė priimtiną bendrą įsipareigojimą.7.  Sprendimu 2005/[nurodyti numerį]/EB[3] Komisija priėmė įsipareigojimo pasiūlymą. Sprendime išsamiau išdėstytos šio įsipareigojimo priėmimo priežastys. Taryba pripažįsta, kad įsipareigojimo pasiūlymu pašalinamas žalingas dempingo poveikis ir iki pakankamo lygio apribojama sukčiavimo rizika.8.  Kai atitinkamai muitinei pateikiamas prašymas dėl išleidimo į laisvą apyvartą, atleidimas nuo antidempingo muito priklausys nuo to, ar pateikta komercinė sąskaita-faktūra, kurioje išdėstyta bent jau priede išvardyta informacija, kad Komisija vėliau galėtų veiksmingai stebėti, ar laikomasi įsipareigojimo. Ši informacija taip pat reikalinga dėl to, kad muitinės galėtų pakankamai tiksliai nustatyti, kad krovinys atitinka komercinius dokumentus. Kai tokia sąskaita-faktūra nepateikiama arba kai ji neatitinka muitinei pristatytos prekės, turės būti mokamas atitinkamo dydžio antidempingo muitas.9.  Siekiant užtikrinti veiksmingą įsipareigojimo laikymąsi, importuotojai turi būti perspėti, kad bet koks įsipareigojimo pažeidimas gali nulemti antidempingo muito taikymą atitinkamiems sandoriams atgaline data. Todėl būtina įgyvendinti teisines nuostatas, numatančias skolos muitinei atsiradimą atitinkamo antidempingo muito lygiu visais atvejais, kai nesilaikoma vienos arba kelių atleidimo nuo muitų sąlygų. Taigi skola muitinei turėtų būti laikoma atsiradusia tada, kai deklarantas išleidžia prekes į laisvą apyvartą, t. y. kai prekės išleidžiamos į laisvą apyvartą be antidempingo muito, ir nustatoma, kad nesilaikyta vienos ar kelių minėto įsipareigojimo sąlygų.10.  Įsipareigojimo pažeidimo atveju antidempingo muitas gali būti susigrąžintas, jei Komisija panaikina sutikimą dėl įsipareigojimo pagal pagrindinio reglamento 8 straipsnio 9 dalį, nurodydama konkretų sandorį ir, atitinkamai, paskelbdama su įsipareigojimu susijusią sąskaitą-faktūrą negaliojančia. Todėl pagal pagrindinio reglamento 14 straipsnio 7 dalį muitinės turėtų nedelsdamos informuoti Komisiją visais atvejais, kai nustatomi galimi įsipareigojimo pažeidimai.11.  Atitinkamoms įmonėms ir CCCME buvo pranešta apie pagrindinius faktus, aplinkybes ir pareigas, kurių pagrindu duotas sutikimas dėl įsipareigojimo.12.  Reikėtų pažymėti, kad antidempingo muitas bus automatiškai taikomas pagal pagrindinio reglamento 8 straipsnio 9 dalį, jei įsipareigojimas pažeidžiamas arba panaikinamas, arba tuo atveju, kai Komisija panaikina sutikimą dėl įsipareigojimo.PRIĖMĖ ŠĮ REGLAMENTĄ:1 straipsnis1. Į Reglamento (EB) Nr. 1212/2005 1 straipsnį įterpiama tokia 4 dalis:„4. Kai bet kuris naujas Kinijos Liaudies Respublikos eksportuojantis gamintojas pateikia pakankamus įrodymus Komisijai, kad:– jis į Bendriją neeksportavo 1 straipsnio 1 dalyje nurodyto gaminio tiriamojo laikotarpio metu (nuo 2003 m. balandžio 1 iki 2004 m. kovo 31 d.),– jis nėra susijęs su jokiu Kinijos Liaudies Respublikos eksportuotoju ar gamintoju, kuriam taikomos šiuo Reglamentu nustatytos antidempingo priemonės,– jis faktiškai į Bendriją eksportavo atitinkamą gaminį pasibaigus tiriamajam laikotarpiui, per kurį gautais duomenimis grindžiamos priemonės, arba jis prisiėmė neatšaukiamą sutartinę prievolę į Bendriją eksportuoti didelį jo kiekį,– jis dirba pagrindinio reglamento 2 straipsnio 7 dalies c punkte išdėstytomis rinkos ekonomikos sąlygomis arba kad jis atitinka reikalavimus, kad jam būtų taikoma individuali muito norma pagal pagrindinio reglamento 9 straipsnio 5 dalį,Taryba, remdamasi Komisijos pasiūlymu, pateiktu pasikonsultavus su Patariamuoju komitetu, paprastąja balsų dauguma gali iš dalies pakeisti 1 straipsnio 2 dalį pridėdama naująjį eksportuojantį gamintoją i) prie įmonių, kurioms nustatyta 0 % muito norma, taikoma įmonėms, kurioms pagal Reglamento (EB) Nr. 384/96 2 straipsnio 7 dalies c punktą buvo suteiktas rinkos ekonomikos statusas, arba ii) prie įmonių, kurioms nustatytas 28,6 % vidutinis svertinis muito dydis, taikomas įmonėms, kurioms pagal Reglamento (EB) Nr. 384/96 9 straipsnio 5 dalį buvo suteiktas individualus režimas.“2 straipsnisĮ Reglamentą (EB) Nr. 1212/2005 įterpiamas 2 straipsnis:„2 straipsnis1. Prekių, kurių išleidimas į laisvą apyvartą deklaruojamas pagal sąskaitas, išduotas įmonių, kurių įsipareigojimus Komisija priėmė ir kurių pavadinimai yra išvardyti Komisijos sprendime 2006/[ĮRAŠYTI NUMERĮ]/EB pateiktame retkarčiais atnaujinamame sąraše, importui netaikomi 1 straipsniu nustatyti antidempingo muitai, jeigu:jas pagamino, išsiuntė ir joms sąskaitas tiesiogiai išrašė minėtos įmonės pirmam nepriklausomam klientui Bendrijoje; irprie šių importuojamų prekių yra pridėta galiojanti su įsipareigojimu susijusi sąskaita-faktūra. Su įsipareigojimu susijusi sąskaita-faktūra yra komercinė sąskaita-faktūra, kurioje pateikta bent I priede nurodyta informacija ir deklaracija; irdeklaruotos ir muitinei pristatytos prekės tiksliai atitinka su įsipareigojimu susijusioje sąskaitoje-faktūroje esantį aprašymą.2. Skola muitinei atsiranda išleidimo į laisvą apyvartą deklaracijos priėmimo metu, jei nustatoma, kad 1 straipsnyje aprašytos ir pagal 1 dalyje nurodytas sąlygas nuo antidempingo muito atleistos prekės importuojamos nesilaikant vienos arba kelių iš minėtų sąlygų. Jeigu su įsipareigojimu susijusi sąskaita-faktūra neatitinka I priedo nuostatoms, tai laikoma 1 dalyje nustatytos antrosios sąlygos pažeidimu. Taip pat laikoma, kad jos nesilaikoma, jeigu nustatoma, kad su įsipareigojimu susijusi sąskaita-faktūra nėra tikra arba jeigu Komisija pagal pagrindinio reglamento 8 straipsnio 9 dalį panaikino sutikimą dėl įsipareigojimo priimdama reglamentą arba sprendimą, kuriame nurodomas (-i) konkretus (-ūs) sandoris (-iai), ir paskelbė atitinkamą su įsipareigojimu susijusią (-ias) sąskaitą(-as)-faktūra(-as) negaliojančia (-omis).3. Galimą skolos muitinei atsiradimą pagal Reglamento (EEB) Nr. 2913/92 201 straipsnį kuriai nors šaliai neįvykdžius vieno arba kelių 1 dalyje išvardytų ir 2 dalyje išsamiau apibrėžtų sąlygų, importuotojai pripažįsta kaip normalią verslo riziką. Atsiradusi skola muitinei susigrąžinama Komisijai panaikinus sutikimą dėl įsipareigojimo.“3 straipsnis1. Reglamento (EB) Nr. 1212/2005 2 straipsnio numeris pakeičiamas 3 numeriu.2. Šio reglamento priedas pridedamas prie Reglamento (EB) Nr. 1212/2005.4 straipsnisŠis reglamentas įsigalioja kitą dieną nuo jo paskelbimo Europos Sąjungos oficialiajame leidinyje .Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje,Tarybos varduPirmininkasPRIEDASŠi informacija turi būti nurodyta komercinėje sąskaitoje-faktūroje, kurią įmonė prideda prie Bendrijai parduodamų tam tikrų liejinių, kuriems taikomas įsipareigojimas:1. Antraštė „KOMERCINĖ SĄSKAITA-FAKTŪRA, PRIDEDAMA PRIE PREKIŲ, KURIOMS YRA TAIKOMAS ĮSIPAREIGOJIMAS“.2. Komisijos sprendimo 2006/[ĮRAŠYTI NUMERĮ]/EB, priimančio įsipareigojimą, 1 straipsnyje nurodytos komercinę sąskaitą-faktūrą išdavusios įmonės pavadinimas.3. Komercinės sąskaitos-faktūros numeris.4. Komercinės sąskaitos-faktūros išdavimo data.5. Papildomas TARIC kodas, pagal kurį sąskaitoje įrašytos prekės turi būti įformintos Bendrijos pasienio muitinėje.6. Tikslus prekių aprašymas, įskaitant:- Tyrimo ir įsipareigojimo tikslais naudojamą prekės kodo numerį (PKN) (pvz., PKN 1, PKN 2 ir t. t.),- aiškų prekių aprašymą, kuris atitiktų konkretų PKN,- įmonės prekės kodą (ĮPK) (jei reikia),- KN kodą,- kiekį (tonomis)7. Pardavimo sąlygų aprašymas, įskaitant:- kainą už toną,- taikomas atsiskaitymo sąlygas,- taikomas pristatymo sąlygas,- bendrą nuolaidų ir lengvatų sumą.8. Bendrovės, kuri vykdo importuotojo į Bendriją funkciją ir kuriai įmonė tiesiogiai išdavė komercinę sąskaitą-faktūrą, pridedamą prie prekių, kurioms taikomas įsipareigojimas, pavadinimas.9. Sąskaitą-faktūrą išdavusios bendrovės darbuotojo vardas ir pavardė bei toliau pateikta pasirašyta deklaracija:„Aš, toliau pasirašęs, patvirtinu, kad į šią sąskaitą įrašytos tiesiogiai į Europos bendriją eksportuojamos prekės parduodamos tokia apimtimi ir pagal tokias sąlygas, kaip nurodyta [ĮMONĖS] pasiūlytame ir Europos Komisijos sprendimu 2006/[ĮRAŠYTI NUMERĮ]/EB pripažintame įsipareigojime. Patvirtinu, kad šioje sąskaitoje pateikta informacija yra išsami ir teisinga.“[1] OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 2117/2005, OL L 340, 2005 12 23, p. 17.[2] OL L 199, 2005 7 29, p. 1.[3] OL L [...]


Avis juridique important

|

52004PC0640

Pasiūlymas Tarybos reglamentas nustatantis Juodojo paltuso išteklių atkūrimo planą Šiaurės vakarų Atlanto žvejybos organizacijos programoje  /* KOM/2004/0640 galutinis - CNS 2004/0229 */

Briuselis, 07.10.2004KOM(2004) 640 galutinis2004/0229 (CNS).PasiūlymasTARYBOS REGLAMENTASnustatantis Juodojo paltuso išteklių atkūrimo planą Šiaurės vakarų Atlanto žvejybos organizacijos programoje.(pateikta Komisijos)AIŠKINAMASIS MEMORANDUMASEuropos bendrija susitariančiąja šalimi Šiaurės vakarų Atlanto žvejybos organizacijoje (NAFO) yra nuo 1979 m.Praėjusio amžiaus paskutinio dešimtmečio pradžioje nutraukus pagrindinių priedugnio žuvų žvejybą, Juodojo paltuso žvejyba NAFO vandenyse EB žvejybos laivynui tapo pagrindine žvejybos rūšimi. EB yra pagrindinė šios žvejybos dalyvė, kuriai tarptautiniuose NAFO vandenyse tenka 55 % kvotos.2003 m. birželio mėn. NAFO Mokslinis komitetas pranešė, kad Juodojo paltuso ištekliai yra mažesni nei manyta. Ankstesnių gerų metų klasės buvo išžvejotos ir, tikintis prastesnių metų klasių, per trumpą ir vidutinės trukmės laiką reikėtų smarkiai mažinti žvejybą, kad ateityje šie ištekliai neišnyktų.2003 m. NAFO Žvejybos komisija savo metiniame susitikime Halifakse (Kanada) priėmė Juodojo paltuso išteklių atkūrimo NAFO 2 parajonyje ir 3KLMNO sektoriuose per 15 metų planą. Šio atkūrimo plano tikslas - pasiekti vidutinį 140 000 tonų 5 metų ir senesnės biomasės panaudojimo lygį, ir tai leistų ilgesnį laiką išlaikyti pastovius šios rūšies išteklių sugavimus.Kad šis tikslas būtų pasiektas, atkūrimo plane numatytas progresyvinis bendro leidžiamo sužvejoti kiekio mažinimas: 42 000 tonų 2003 m., 20 000 tonų 2004 m., 19 000 tonų 2005 m., 18 500 tonų 2006 m. ir 16 000 tonų 2007 m. Bendras leidžiamas sugauti kiekis vėlesniems metams bus nustatomas atsižvelgiant į pažangą, padarytą atkuriant šios žuvies išteklius, ir jis gali būti patikslintas, remiantis Mokslinės tarybos patarimu. Siekiant užtikrinti plano veiksmingumą, jame taip pat numatoma taikyti papildomas kontrolės priemones.Planas į Bendrijos teisę laikinam taikymui buvo įdiegtas 2003 m. gruodžio 19 d. Tarybos reglamentu (EB) Nr. 2287/2003, nustatančiu 2004 m. žuvininkystės galimybes ir su jomis susijusius reikalavimus tam tikriems žuvų ištekliams ir jų grupėms Bendrijos vandenyse bei Bendrijos laivams vandenyse, kuriuose būtina taikyti sugavimo apribojimus.Todėl šį planą yra būtina įgyvendinti Tarybos reglamentu, per visą atkūrimo plano laikotarpį įgyvendinančiu Juodojo paltuso ištekliams skirtas daugiametes priemones.2004/0229 (CNS)PasiūlymasTARYBOS REGLAMENTASnustatantis Juodojo paltuso išteklių atkūrimo planą Šiaurės vakarų Atlantožvejybos organizacijos programojeEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 37 straipsnį,atsižvelgdama į Komisijos pasiūlymą[1],atsižvelgdama į Europos Parlamento nuomonę[2],kadangi:Bendrija 1978 m. gruodžio 28 d. Tarybos reglamentu (EEB) Nr. 3179/78 dėl Europos ekonominės bendrijos Konvencijos dėl būsimo daugiašalio bendradarbiavimo Šiaurės vakarų Atlanto žvejyboje patvirtinimo[3] yra patvirtinusi šią konvenciją (toliau - NAFO konvencija).NAFO konvencija yra numatomi pakankamos bendrosios nuostatos daugiašaliam bendradarbiavimui joje nurodytame rajone siekiant protingo žuvų išteklių išsaugojimo ir valdymo.2003 m. birželio mėn. savo susitikime NAFO Mokslinis komitetas pranešė, kad Juodojo paltuso ištekliai sparčiai mažėja, ir rekomendavo smarkiai sumažinti bendrąjį leidžiamą sugauti kiekį.Savo 25 metiniame susitikime 2003 m. rugsėjo 15-19 d. Šiaurės vakarų Atlanto žvejybos organizacija (toliau - NAFO) priėmė 15 metų Juodojo paltuso išteklių atkūrimo planą (toliau - atkūrimo planas)NAFO 2 parajonyje ir 3KLMNO sektoriuose .Atkūrimo planu siekiama tų pačių tikslų, kaip ir atkūrimo planais, numatytais 2002 m. gruodžio 20 d. Tarybos reglamento (EB) Nr. 2371/2002 dėl žuvų išteklių apsaugos ir tausojančio naudojimo pagal bendrą žuvininkystės politiką [4] 5 straipsnyje.Kad būtų atkurti žuvies ištekliai, atkūrimo plane numatyta iki 2007 m. sumažinti bendrą leidžiamą sugauti kiekį, taip pat kontrolės priemonės, užtikrinančios atkūrimo plano veiksmingumą.Atkūrimo planas į Bendrijos teisę laikinam taikymui buvo įdiegtas 2003 m. gruodžio 19 d. Tarybos reglamentu (EB) Nr. 2287/2003, nustatančiu 2004 m. žuvininkystės galimybes ir su jomis susijusius reikalavimus tam tikriems žuvų ištekliams ir jų grupėms Bendrijos vandenyse bei Bendrijos laivams vandenyse, kuriuose būtina taikyti sugavimo apribojimus[5], tačiau liko nepriimtas Tarybos reglamentas dėl daugiamečių priemonių įgyvendinimo Juodojo paltuso ištekliams atkurti.Todėl atkūrimo planą reikia įgyvendinti nuolatiniam taikymui. Tam reikia nustatyti laivų, kurie yra gavę specialų žvejybos leidimą pagal 1994 m. birželio 27 d. Tarybos reglamentą (EB) Nr. 1627/94, nustatantį bendrąsias nuostatas dėl specialių žvejybos leidimų[6], sąrašo perdavimo tvarką.Kad būtų laikomasi atkūrimo plane numatytų kontrolės priemonių, reikia įpareigoti Bendrijos laivų kapitonus teikti ataskaitas, taip pat reikia įpareigoti valstybes nares paskirstyti valstybės kvotą teisę žvejoti turintiems laivams.Reikia numatyti papildomas kontrolės priemones, kurios užtikrintų veiksmingą įgyvendinimą Bendrijos mastu ir sąryšį su Tarybos patvirtintais atkūrimo planais kitose srityse. Tokios priemonės turėtų apimti įpareigojimą iš anksto pranešti apie laivo įplaukimą į valstybės narės nurodytą uostą ir riboti leistinus nukrypimo dydžius.PRIĖMĖ ŠĮ REGLAMENTĄ:1 straipsnisObjektasŠis reglamentas nustato bendras taisykles ir reikalavimus, keliamus taikant Juodojo paltuso išteklių atkūrimo NAFO 2 parajonyje ir 3KLMNO sektoriuose Bendrijos planą.Šio atkūrimo plano tikslas yra pasiekti vidutinį 140 000 tonų 5 metų ir senesnės biomasės panaudojimo lygį, leidžiantį išlaikyti pastovius šios rūšies išteklių sugavimus ilgalaikiu laikotarpiu Juodojo paltuso žvejyboje.2 straipsnisSąvokų apibrėžimaiŠiame reglamente naudojami šie sąvokų apibrėžimai:a) "NAFO 2 parajonis" - tai geografinė zona, apibrėžta NAFO konvencijos III priedo 3a punkte;b) "3KLMNO sektoriai" - tai geografinė zona, apibrėžta NAFO konvencijos III priedo 3b punkte;3 straipsnisBendri leidžiami sugauti kiekiai1. Juodojo paltuso bendri leidžiami sugauti kiekiai NAFO 2 parajonyje ir 3KLMNO sektoriuose nustatomi tokie:a) 19 000 tonų 2005 m.;b) 18 500 tonų 2006 m.; irc) 16 000 tonų 2007 m.Tačiau jeigu NAFO nuspręstų, kad šie bendri leidžiami sugauti kiekiai neužtikrina šių išteklių tausojančios žvejybos, Taryba, remdamasi Komisijos pasiūlymu, kvalifikuota balsų dauguma patikslina pagal NAFO sprendimą bendrus leidžiamus sugauti kiekius, nurodytus pirmojoje pastraipoje.2. Taryba valstybių narių kvotas paskirsto Tarybos reglamento (EB) Nr. 2371/2002 20 straipsnio 1 dalyje nurodyta tvarka.4 straipsnisJuodajam paltusui taikomas draudimasBendrijos žvejybos laivams draudžiama Juodąjį paltusą žvejoti NAFO 2 parajonyje ir 3KLMNO sektoriuose, o šioje zonoje sužvejotą Juodąjį paltusą laikyti laive, perkrauti ir iškrauti, jeigu jie:a) neturi specialaus žvejybos leidimo, išduoto valstybės narės, su kurios vėliava plaukioja, irb) nėra įrašyti į NAFO laivų registrą.5 straipsnisSpecialūs žvejybos leidimai Juodajam paltusui gaudyti1. Valstybė narė užtikrina, kad laivai, gavę specialų žvejybos leidimą, nurodytą 4 straipsnyje, būtų įrašomi į sąrašą, nurodant jų vardą ir vidaus numerį, kaip apibrėžta Reglamento (EB) Nr. 2090/98[7] I priede.2. Kiekviena valstybė narė elektroninėje laikmenoje siunčia Komisijai 1 dalyje nurodytą sąrašą ir visus vėlesnius pakeitimus.3. Pakeitimai 1 dalyje minimam sąrašui Komisijai perduodami ne vėliau kaip likus 5 dienoms iki tos dienos, kurią naujas įrašytas į sąrašą laivas įplauks į NAFO 2 parajonį ir 3KLMNO sektorius. Komisija pakeitimus iš karto perduoda NAFO sekretoriatui.4. Kiekviena valstybė narė paskirsto savo Juodojo paltuso kvotą laivams, įrašytiems į 1 dalyje nurodytą sąrašą. Valstybės narės kasmet iki gruodžio 15 d. praneša Komisijai apie kvotos paskirstymą6 straipsnisPranešimai1. 5 straipsnio 1 dalyje minimi žvejybos laivų kapitonai valstybei narei, su kurios vėliava plaukioja, perduoda šiuos pranešimus:a) apie laive turimus Juodojo paltuso kiekius laivui įplaukiant į 2 parajonį ir 3KLMNO sektorius. Šis pranešimas perduodamas ne anksčiau kaip likus 12 valandų ir ne vėliau kaip likus 6 valandoms iki laivo įplaukimo į šią zoną;b) apie laive per savaitę laikytus Juodojo paltuso kiekius. Šis pranešimas pirmą kartą perduodamas ne vėliau kaip iki 7 dienos po laivo įplaukimo į 2 parajonį ir 3KLMNO sektorius vidurnakčio arba vėliausiai pirmadienį, jeigu laivas 2 parajonyje ir 3KLMNO sektoriuose buvo ilgiau kaip 7 dienas, nurodant sugavimus 2 parajonyje ir 3KLMNO sektoriuose praėjusią savaitę, jos pabaiga laikant sekmadienio vidurnaktį;c) apie laive turimus Juodojo paltuso kiekius laivui išplaukiant iš 2 parajonio ir 3KLMNO sektorių. Šis pranešimas perduodamas ne anksčiau kaip likus 12 valandų ir ne vėliau kaip likus 6 valandoms iki laivo išvykimo iš šios zonos. Joje nurodomas žvejybos dienų skaičius ir bendras sugavimų kiekis;d) apie į kitą laivą perkrautus arba iš jo įkrautus Grenlandijos uoto kiekius kiekvieno perkrovimo iš laivo į laivą atveju laivui esant 2 parajonyje ir 3KLMNO sektoriuose. Šis pranešimas perduodamas ne vėliau kaip per 24 valandas nuo perkrovimo pabaigos.2. Valstybės narės, gavusios 1 straipsnio a, c ir d punktuose nurodytus pranešimus, persiunčia juos Komisijai.3. Jeigu kyla įtarimas, kad pranešime pagal 1 straipsnio b punktą nurodytas Juodojo paltuso kiekis viršija 70 % valstybės narės kvotos, laivų kapitonai pranešimus pagal b punktą siunčia kasdien.7 straipsnisGrenlandijos uoto atskirtasis laikymas1. Laivui esant 2 parajonyje ir 3KLMNO sektoriuose jame laikomi Juodojo paltuso kiekiai yra saugomi atskirai nuo kitų sugavimų ir aiškiai pažymimi žymekliais.2. Žvejybos laivų savininkai teikia valstybių narių inspektoriams reikalingą pagalbą, kad šie kryžminės patikros būdu patikrintų laivo žurnale deklaruotus Juodojo paltuso sugavimus 2 parajonyje ir 3KLMNO sektoriuose ir laive laikomus kiekius.8 straipsnisLeistini nukrypimo dydžiai vertinant laivo žurnale įrašytus kiekiusNukrypstant nuo Komisijos reglamento (EEB) Nr. 2807/83[8] 5 straipsnio 2 dalies ir Komisijos reglamento (EEB) Nr. 2868/88[9] 9 straipsnio 2 dalies, leistinas nukrypimo dydis vertinant laive laikomus kiekius kilogramais gali sudaryti 5 % žurnale įrašyto skaičiaus.9 straipsnisNurodytieji uostai1. Draudžiama iškrauti bet kokį Juodojo paltuso kiekį, nesvarbu kokio dydžio, kitoje nei NAFO susitariančiųjų šalių nurodytieji uostai vietoje.2. Valstybės narės nurodo uostus, kuriuose galima iškrauti Juodąjį paltusą, ir nustato su iškrovimu susijusio tikrinimo ir priežiūros tvarką, įskaitant kiekio registravimo bei pranešimo sąlygas ir reikalavimus kiekvienam Juodojo paltuso iškrovimui.3. Valstybės narės iki kiekvienų metų gruodžio 15 d. perduoda Komisijai nurodytų uostų sąrašą ir nurodo 2 dalyje minimo tikrinimo ir priežiūros tvarką. Komisija šią informaciją nedelsdama perduoda NAFO sekretoriatui.4. Komisija nedelsdama visoms valstybėms narėms perduoda 2 dalyje minimą nurodytų uostų sąrašą ir nurodo uostus, kuriuos nurodo NAFO susitariančiosios šalys.10 straipsnisIšankstinis pranešimasValstybės narės reikalauja, kad žvejybos laivų savininkai arba jų atstovai ne vėliau kaip likus 48 valandoms iki numatomo laivo įplaukimo į nurodytąjį uostą valstybės narės, kurios uostu norėtų pasinaudoti, kompetentingai institucijai pateiktų šią informaciją:a) laivo atvykimo į nurodytąjį uostą laiką;b) 4 straipsnio a punkte nurodyto specialaus žvejybos leidimo kopiją;c) laive laikomo Juodojo paltuso kiekius kilogramais gyvojo svorio;d) zona arba zonos NAFO rajone, kur buvo sugauta žuvis.11 straipsnisTikrinimas uoste1. Valstybės narės užtikrina, kad visus žvejybos laivus, įplaukiančius į nurodytąjį uostą perkrauti arba iškrauti Juodąjį paltusą, sugautą 2 parajonyje ir 3KLMNO sektoriuose, būtų galimą tikrinti uoste pagal NAFO tikrinimo uoste schemą.2. Draudžiama sugautus kiekius iškrauti ir (arba) perkrauti iš 1 dalyje nurodytų laivų, kol juose yra inspektoriai.3. Visi iškrauti kiekiai pasveriami pagal atskiras rūšis prieš gabenant juos į šaldymo sandėlį ar kitą paskirties vietą.4. Per 7 darbo dienas nuo tikrinimo pabaigos valstybės narės NAFO sekretoriatui perduoda pranešimą apie tikrinimą atitinkamame uoste su kopija Komisijai.12 straipsnisIškrovimo ir perkrovimo draudimas nepasirašiusių šalių laivamsValstybės narės užtikrina, kad nepasirašiusių šalių laivams, užsiimantiems žvejybos veikla NAFO reguliuojamame rajone, būtų draudžiama iškrauti ir perkrauti Juodąjį paltusą.13 straipsnisĮsigaliojimasŠis reglamentas įsigalioja septintą dieną nuo jos paskelbimo Europos Sąjungos oficialiajame leidinyje.Jis taikoma nuo 2005 m. sausio 1 d.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, [...]Tarybos varduPirmininkas[1] OL C [...], [...], p. [...].[2] OL C [...], [...], p. [...].[3] OL L 378, 1978 12 30, p. 1. Reglamentas su pakeitimais, padarytais Reglamentu (EEB) Nr 653/80(OL L 74, 1980 3 20, p. 1).[4] OL L 358, 2002 12 31, p. 59.[5] OL L 344, 2003 12 31, p. 1.[6] OL L 171, 1994 6 7, p. 7.[7] OL L 266, 1998 10 1, p. 27.[8] OL L 276, 1983 10 10, p. 1.[9] OL L 257, 1988 9 17, p. 20.